Γάιος Καλπετάνος Ράντιος Σεδάτος

Ο Γάιος Καλπετάνος Ράντιος Σεδάτος, λατιν.: Gaius Calpetanus Rantius Sedatus, ήταν Ρωμαίος συγκλητικός, ο οποίος κατείχε διάφορα αξιώματα στην αυτοκρατορική υπηρεσία. Υπήρξε ύπατος στο διάστημα (nundinium) από τον Μάρτιο έως τον Απρίλιο του έτους 47, με συνάδελφό του τον Ορδεόνιο Φλάκκο.  Είναι γνωστός κυρίως από επιγραφές.

Η σειρά αξιωμάτων (cursus honorum) του είναι γνωστή μόνο αποσπασματικά. Το πρώτο γνωστό αξίωμα που κατείχε ο Σεδάτος, ήταν του επιμελητή δημόσιων αρχείων (curator tabullarium publicorum) το 45, μία θέση που προοριζόταν για συγκλητικούς με πραιτοριανή ιδιότητα.  Αφού έγινε ύπατος, ο Αυτοκράτορας Κλαύδιος τον διόρισε κυβερνήτη της επαρχίας της Δαλματίας.

Ο πατέρας του ήταν πιθανώς ο Γάιος Καλπετάνος Στάτιος Ρούφος, Γαΐου υιός.  Ο Γάιος Καλπετάνος Ράντιος Κουιρινάλις Βαλέριος Φήστος, ύπατος το 71, έχει αναγνωριστεί ως υιοθετημένος γιος του. 

Κατηγορία:Ύπατοι της Ρωμαϊκής Αυτοκρατορίας